Acesta este Bop-ul.
Bop-ul este un tip de dans social.
Dansul este un limbaj,
iar dansul social este o expresie ce emerge dintr-o comunitate.
Un dans social nu este coreografat de nicio persoană.
Nu poate fi legat de un anumit moment.
Fiecare dans are pași cu care toată lumea poate fi de acord,
dar este vorba despre individ și identitatea sa creativă.
De aceea,
dansurile sociale se revarsă,
se schimbă
și se răspândesc ca focul.
Sunt la fel de vechi ca istoria noastră.
În dansurile sociale afro-americane,
vedem peste 200 de ani
despre cum tradițiile africane și afro-americane ne-au influențat istoria.
Prezentul întotdeauna conține trecutul,
iar trecutul modelează cine suntem
și cine vom fi.
(Bătut din palme)
Dansul Juba s-a născut din experiența de subjugare a africanilor
pe plantații.
Aduși în America,
rămași fără o limbă comună vorbită,
acest dans a fost un mod al africanilor înrobiți de a-și aminti de unde vin.
E posibil să fi fost cam așa.
Se bat coapsele,
se târâie picioarele
și se bate din palme:
așa au reușit să evite interdicția stăpânilor de a folosi tobele,
improvizând ritmuri complexe,
exact așa cum strămoșii lor făcuseră cu tobele la Haiti
sau în comunitățile Yoruba din Africa Occidentală.
Era vorba despre a ține în viață tradițiile culturale
și a păstra un sentiment de libertate
în captivitate.
Același spirit subversiv a creat acest dans:
Cakewalk
- un dans ce parodia manierismele înaltei societăți din Sud -
un mod al sclavilor de a-și vorbi de rău stăpânii.
Lucrul incredibil la acest dans
este că acest Cakewalk se făcea pentru stăpâni,
care nu au bănuit niciodată că erau luați peste picior.
S-ar putea să-l recunoașteți pe acesta.
Anii 1920,
Charleston.
Charleston-ul era despre improvizație și muzicalitate,
croindu-și drumul către Lindy Hop,
swing,
chiar și Kid n Play,
inițial numit Funky Charleston.
Creat de o comunitate de culoare de lângă Charleston, South Carolina,
Charleston-ul a pătruns în sălile de dans,
unde tinerele au avut dintr-odată libertatea de a bate din tocuri
și a-și mișca picioarele.
Dansul social este despre comunitate și conectare;
dacă știai pașii,
însemna că aparții unui grup.
Dar ce se întâmplă dacă devine o modă globală?
Iată Twist-ul.
Nu este de mirare că Twist-ul se atestă din secolul XIX,
adus în America din Congo
în timpul sclavagismului.
Dar în ultima parte a anilor '50,
chiar înainte de Lupta pentru Drepturile Civile,
Twist-ul devine popular datorită lui Chubby Checker și Dick Clark.
Dintr-odată, toată lumea dansează Twist:
adolescenți albi,
copii din America Latină,
pătrunzând în cântece și filme.
Prin dansul social,
delimitările dintre grupuri devin neclare.
Povestea continuă în anii '80 și '90.
Împreună cu apariția hip-hop-ului,
dansul social afro-american a devenit și mai vizibil,
împrumutând din trecutul său lung,
modelând cultura și lăsându-se modelat de aceasta.
Astăzi, aceste dansuri continuă să evolueze, să crească și să se extindă.
De ce dansăm?
Ca să ne mișcăm,
să ne dezlănțuim,
să ne exprimăm.
De ce dansăm împreună?
Ca să ne vindecăm,
să ne amintim,
să spunem: „Vorbim o limbă comună.
Noi existăm
și suntem liberi.”